लस्ट स्टोरीज' को अंतर्राष्ट्रीय एमी अवॉर्ड्स में नॉमिनेट करने पार भूमि पेडनेकर ने यह बात कही है।ः अभिनेत्री भूमि पेडनेकर अभिनीत नेटफ्लिक्स की फिल्म 'लस्ट स्टोरीज' को अंतर्राष्ट्रीय एमी अवॉर्ड्स के लिए नामांकित किया गया है और इस पर भूमि का कहना है कि यह प्रोजेक्ट उनके करियर का एक नगीना है।भूमि ने कहा, "'लस्ट स्टोरीज' मेरे लिए एक खास प्रोजेक्ट थी और हमेशा रहेगी।भारतीय फिल्म इंडस्ट्री के जाने-माने फिल्मकारों में से एक जोया अख्तर के साथ काम कर मैं सम्मानित हूं और उनके इस किरदार में जान डालने के लिए मैं रोमांचित हूं।" भूमि 'लस्ट स्टोरीज' को उन्हें एक बेहतरीन अभिनेत्री बनाने का श्रेय देती हैं।उन्होंने कहा, "एक कलाकार के तौर पर 'लस्ट स्टोरीज' मेरे करियर का एक नगीना है और इसने मुझे मेरे काम में निपुण बनाया है इसलिए यह मेरे लिए एक गौरव का पल है कि मैं एक ऐसी फिल्म का हिस्सा रही जो वैश्विक स्तर पर भारत को गौरवान्वित कर रही है।" 'लस्ट स्टोरीज' चार छोटी-छोटी कहानियों का संकलन हैं जिसे बॉलीवुड के मशहूर फिल्म निर्देशकों अनुराग कश्यप, जोया अख्तर, दिबाकर बनर्जी और करण जौहर ने निर्देशित किया है।एमी में नामांकित होने के लिए भूमि ने इन चार फिल्मकारों को भी बधाई दी है।उन्होंने कहा, "मैं इस साल के प्रतिष्ठित (अंतर्राष्ट्रीय) एमी अवॉर्ड्स में नामांकित होने के लिए 'लस्ट स्टोरीज' के सभी निर्माताओं को बधाई देती हूं।"
'लस्ट स्टोरी' को लेकर भूमि पेडनेकर ने कही ये बड़ी बात
Bhumi Pednekar on Lust Stories International Emmy Awards nomination: Netflix film Lust Stories starring actress Bhumi Pednekar has been nominated for International Emmy Awards and Bhumi says the project is a milestone in her career.
Bhumi Pednekar talks about 'Lust Story'